ky ru en en en en en en ru mt ky ky ky ky ru ky kk ky ky ky ky ky ky ky ky ky ky ky ky ky ky ky ky tt ky ky ky ky ky ky ru ky ru hu ru ky ru ru ky ru ky ru kk ky ky ru ky ru ky ru ky ru ky bg ky ru ky ky ru ky ky ru ky ru ky ru ky ru ru ru av ru ru myv ru ky ru ky ru ky ru ru kk ru ru ru ru ru ru en en en en en en en en en ru
Дон Кихоттун кейпин кийген кыргыз
Улуу муундагы адамдардын эсинде болсо керек, СССРдин биринчи жана акыркы президенти М.Горбачев өзү баштаган кайра куруу процесси убагында 1990-жылга карата ар бир советтик үй-бүлөнү өзүнчө турак жай менен камсыз кылуу программасын кабыл алуу демилгесин көтөргөн. Бирок, тилекке каршы, аны аткармак түгүл совет мамлекетин таркатып тынган.
Биз бул макалада совет доору жөнүндө ностальгияга батуу максатын көздөгөн жокпуз, бирок ошол М.Горбачев ишке ашыра албаган турак жай программасынын бир ишканада бирөөлөр үчүн мыйзамсыз жана экинчи бирөөлөрдүн эсебинен ишке ашырылгандыгы жөнүндө сөз кылгыбыз келет.
Орозобектин ордуна Ольга деле жарай берет...
Бул анын баш каарманы үчүн азырынча бактысыздык гана алып келген окуя чынында эле орустун улуу жазуучусу Л.Толстой жазууга татый турган соттук, чиновниктик эпопея. Ал Бишкек шаарындагы "Кондитердик комбинат" акционердик коомунун профсоюз комитетинин 1993-жылдын 26-июлундагы отурумунан башталат (анын жүрүшүн №65 протоколдон тааныштык).
өткөрүү бөлүмүнүн жүк жүктөгүчү Орозобек Бекжановдун турак жайды кеңейтүүгө кезегин калыбына келтирүү арызы каралган. Комитеттин токтому менен О.Бекжанов 1990-жылдын 1-февралындагы берген арызына ылайык, турак жайын кеңейтүүгө жалпы кезекке №39, эмгектин ардагери катарында жеңилдетилген кезекке №16 болуп коюлат. Чечим бир добуштан кабыл алынган.
1994-жылдын 25-февралында комбинаттын администрациясы менен профкомунун кеңейтилген отуруму болуп, анда башка маселелер менен катар эле О.Бекжановдун турак жай маселеси да каралат (протокол №71). Натыйжада О.Бекжановдун иш стажы эске алынуу менен аны эмгектин ардагери катарында жеңилдетилген кезекке №16 болуп коюу чечими кайрадан кабыл алынат. 1994-жылы 8-июнда комбинаттын администрациясы менен профкомунун биргелешкен отурумунда кайрадан О.Бекжановдун арызы каралат. Анткени ал өзүнүн Советтик Армиянын катарында кызмат кылып жүргөндөгү алган майыптыгынан улам кезексиз квартира берүүнү суранган. Отурумдун токтомунда айтылгандай (протокол №74), О.Бекжановдун жеңилдетилген кезекте №16, жалпы кезекте №39 болуп тургандыгы
тастыкталуу менен квартираны кезексиз алуу боюнча арызын канааттандыруудан баш тартылган чечим кабыл алынган.
Ошол эле учурда бир айдан
кийин - 6-июлда Бишкек шаардык мамлекеттик администрациясынын Квартира маселелери боюнча башкармалыгынын начальнигинин орун басары В.Редченко О.Бекжановдун кайрылуусу боюнча анын 5 адамдан турган үй-бүлөсү менен жеңилдетилген кезекте 16-орунда турганын тастыктап, Юстиция министрлигине азыркы учурда ал иштеген ишканада 11 квартира бөлүнгөндүгүн билдирип, аскер милдетин өтөп жүргөн мезгилде 3-топтогу майып болуп калган адам жашаган жери боюнча кезекте турбаган адам катарында ишканадан кезексиз квартира алууга укугу бардыгын же жоктугун аныктап берүү жөнүндө суроо-талап жөнөткөн.
Юстиция министринин ошол кездеги орун басары С.Касымовдун 18-июлдагы №07-3/122 номерлүү жообунда "Аскер кызматкерлеринин статусу жөнүндө" КРнын Мыйзамынын 12-статьясына ылайык, аскер кызматында милдеттерин аткаруу мезгилинде майып болуп калган жана ошого байланыштуу аскер кызматынан бошотулган аскер кызматкерлери иштеген жери боюнча кезексиз квартира алууга укугу бардыгын тастыктап жооп берген.
Бирок кызыктын баары ишкананын администрациясынын жана профсоюз комитетинин президиумунун 1994-жылдын 18-июлундагы биргелешкен отурумунунун чечиминен башталат. Ага катышкан 10 киши тарабынан жогоруда айтылган 8-июндагы О.Бекжановго иштеген жери боюнча кезексиз 3 бөлмөлүү квартираны берүүдөн баш тартуу, аны 1994-жылдын 3-мартынан баштап турак жайын кеңейтүүгө жеңилдетилген кезекке коюу чечими чыгарылган (№77 протокол).
Ошол эле учурда биринчи кезекте коммуналдык квартираларды алууга бекитилген тизмелерге "полтергейстердин" таасири тийип, биринде О.Бекжанов 16-орунда турса, дагы биринде О.Бебинова 16-орунда жүрөт. Бул эки тизменин кайсынысы жасалма экендиги, мындай документтерди жасалмаламай Кылмыш-жаза кодексинде каралган оор кылмыштардын катарына кире тургандыгы союз мезгилиндеги бекем мыйзамдуулукту билип калган адамдар тарабынан жасалышы укук коргоо, сот органдары тарабынан териштирилиши керек эле. Жасалма дегенибиз, протоколдо мурдатан турак жайын жакшыртуу боюнча мыйзамдуу кезекте турган Орозобек Бекжановду жалпы кезектеги 39-орундан, эмгектин ардагери катарында жеңилдетилген кезектеги 16-орундан 19-орунга жылдырышат. Ал үчүн үй-бүлө мүчөлөрүнүн саны 5 адам болсо, аны мыйзамсыз 4 адамга "түшүрүп" коюшкан.
Анын себеби, кийин билингендей, комбинатта 8 жыл иштеген, мурда үй алуу кезегинде турбаган башкы бухгалтер Ольга Бебинованы жалпы кезектеги 39-орунга, эч кандай жеңилдиктерди алууга укуксуз болсо да жеңилдетилген кезектеги 16-орунга коюу үчүн керек экен. Башкача айтканда кезектердеги "О.Бекжанов" "О.Бебинова" болуп чыга келет.
Кезектин жасалма тизмелери кайдан чыкты?
Бул үчүн администрациянын жана профсоюз комитетинин президиумунун 1994-жылдын 25-мартындагы отурумунда №71а (көңүл буруңуз: мурдагы 25-февралда өткөрүлгөн отурумдун №71 протоколу менен аны 1993-жылдын 1-февралынан жеңилдетилген кезекте №16 кылып бекитишпеди беле, ал ортодо бир нече жолу отурумдар болуп өтсө да №71а болуп, жогорудагы токтомго удаалаш болуп турганы кызык!!!) протоколу менен жалпы кезекте О.Бекжанов 1993-жылдан бери келе жаткан 39-орунга О.Бебинова коюлуп калат. Ал эми О.Бекжанов 35-орунга жылдырылат. Мындай болгондо деле О.Бекжанов квартираны О.Бебиновадан мурда алышы керек эле да! Же комбинаттагылар үчүн 35ке караганда 39 алдыда болобу?! Бул да прокуратура органдарынын кызматкерлери үчүн "кызыктуу факт" болсо керек?
Башкы бухгалтер О.Бебинованы кандай жол менен болсо да алдыга чыгаруу үчүн дагы бир протокол жасалып (анын биринчи барагы жок болгондуктан кайсы дата менен жасалмалангандыгы белгисиз?!), анда ал 1988-жылдан бери кезекте турат деп жазылган. Кызыгы - тизмеде кезекке коюлган датасы так көрсөтүлүүгө тийиш болсо да, Бебинованын арызынын жылы эле бар, а датасы да көрсөтүлбөгөн?! А башкалардыкында даталары так көрсөтүлүп турат! Жогоруда сөз болгон №71 протоколдо О.Бебинова 1993-жылдын 16-мартынан кезекке тургандыгы көрсөтүлөт. Бул жагынан алганда да О.Бебинова О.Бекжановдон артта турууга тийиш экендиги бакчадагы балага деле айдан ачык болуп жатпайбы!?
Ал эми 1994-жылдын 8-апрелиндеги администрация менен профсоюз комитетинин биргелешкен отурумунда О.Бебиновага 3 бөлмөлүү квартира берүү чечими чыгарылат. Ошол эле чечимде өзү мурда жашаган 2 бөлмөлүү квартиранын комбинатка кайтарып берүү, анын кезекте турган Х.Тагайбековага берилүүсү көрсөтүлсө, ал аны да аткарган эмес. Ал эми Х.Тагайбекова жалгыз бой эне катарында өзүнчө жаңы 2 бөлмөлүү кварти-ра алган. Мындай "метаморфоза-лар" ошол кездеги квартира бөлүштүрүүдө көп болгон. Мисалы, Э.Абубакиров №71 протокол менен кезекке коюлуп, 13 күндөн кийин эле квартира алып калган!? Ал эми бир жылга жетпеген стажы бар, дегеле кезекке турбаган О.Пяткова да квартиралуу болуп калды! Үй-бүлөсү 4 адамдан турган Т.Табалдиев 3 бөлмөлүү жана 2 бөлмөлүү квартираларды алган! Мына ушундай "комбинациялардын" натыйжасында 1993-жылдын 26-июлундагы 15 адамдан турган профсоюз комитетинин отурумунун протоколунда О.Бекжанов эмгек ардагери катарында жеңилдетилген мыйзамдуу кезекке 16- болуп коюлса да квартирадан кур калган.
Бекжановго квартира кезексиз берилүүгө тийишпи же жокпу?!
Ишкананын жогорудагы "квартира бөлүштүргүчтөрү" бир ооздон О.Бекжановго квартира кезексиз гана түгүл, жеңилдетилген кезек
менен да берилүүгө тийиш эмес деген корутунду
дардан буга каршы аргументтер жетиштүү. 1994-жылы 1-июлда жазган катында Октябрь
райондук аскер комиссары М.Дейч О.Бекжановго КРнын "Аскерге милдеттүүлөрдүн статусу жөнөндө" мыйзамынын 12-статьясынын 5-пунктуна ылайык, үй-бүлөсүнүн курамына ылайык, токтоосуз 3 бөлмөлүү квартира бөлүп берүү маселесин чечүүнү билдирген.
Баса, 1994-жылдын 18-июлундагы О.Бекжановдун арызы боюнча аны караган чогулуштан кийин квартираларды кезексиз алышкандар (Э.Абубакиров, О.Пяткова, Т.Санникова, О.Бебинова, В.Ерохина сыяктуулар) ит талагандай кылып О.Бекжановду жамандашкан (протокол №77). Бирок, калыстык үчүн айтып коюу керек, комбинаттын ошол кездеги директору М.Кадралиев калыс пикирин билдирген. Анын сөзүн протокол боюнча толук келтирип коеюн: "4. Кадралиев М.Ж.
Бардык каттардан көрүнүп тургандай, биз Бекжановго квартираны кезексиз беришибиз керек, бирок иштеген жери боюнча мүмкүнчүлүк болгон учурда. Бизде азырынча мындай мүмкүнчүлүк жок. Жашаган жери боюнча талап кылыңыз. Эгерде сиз биздин чечим менен макул болбосоңуз, сотко бере аласыз. Эгерде сот сизге турак жайыңызды кезексиз кеңейтүүгө квартира берүү чечимин чыгарса, оор финансылык абалга карабастан биз сиз үчүн квартираны сатып беребиз. Бирок мыйзамга каршы талап кылуунун кереги жок. Соттун чечими болсо, сиздин турак жай маселеңизди чечебиз. Ал эми кезекке келсек, мен профсоюздун президиумунун мүчөлөрүнө каршы болбойм". Директордун мындай пикиринен улам ал О.Бекжановго квартира кезексиз берилүүгө тийиш экендигин билип турганы байкалат. Бирок...
А натыйжасында О.Бебинова мыйзамсыз квартиралуу болсо, О.Бекжанов "ит түгүл ит байлаган жиптен да жок" калат. Дал ушул күнү аны отурумдун чечими менен анын үй-бүлөсүндө үчүнчү баласы төрөлгөнүнө бир айдан ашканына карабастан 16-орундан 19-орунга жылдырып жатышпайбы! Алар Бишкек шаардык мамлекеттик администрациясынын Квартира маселелери боюнча башкармалыгынын начальнигинин орун басары В.Редченконун катында, Юстиция министринин орун басары С.Касымовдун 18-июлдагы №07-3/122 номерлүү жообунда О.Бекжановдун үй-бүлөсү 5 адамдан турары көрсөтүлгөндүгүнө карабастан "сен билесиңби, же селсебет билеби" кылышып, жогорудагы "квартира бөлүштүргүчтөр" анын үй-бүлөсүн "күчтөп 4 адамдан" тургузуп жатышпайбы! "Өзүм дегенде өгүздөй кара күчүм бар" деген сөздүн чындыгына ушундан улам ишенбей коё албайсың!
кыргыз тилиндеги гезит "Кыргыз туусу"
email • архив • редакция
Кыргызстанды гүлдөтүү биздин колдон келет!
Аракеттердин жемиши болоор күндөр алыс эмес
Кыргыз Республикасынын Жогорку Кеңешине депутаттыкка талапкер Эмилбек ЫСМАНОВ:
"Кыргызстандын келечеги чечилүү алдында турат"
Аракеттердин жемиши болоор күндөр алыс эмес
Улгайган адамдарды урматтоо айлыгы
Дон Кихоттун кейпин кийген кыргыз
Соттун дагы соту бар же соттук марафон
"Алдыңкы айыл аймагы" конкурсуна
Дыйкан, көкүрөккө түйүп ал!
"Актеддин" аракети алкоого арзыйт
Турусбекти алыскы аймактар күтөт...
и миграции Кыргызской Республики
и миграции Кыргызской Республики
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_10.htm on line 51
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_10.htm on line 51
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/tuusu/10/0924_10.htm on line 51
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_10.htm on line 51
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_10.htm on line 51
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/tuusu/10/0924_10.htm on line 51
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_10.htm on line 51
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_10.htm on line 51
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/tuusu/10/0924_10.htm on line 51